कंगना रनौत के फिल्म ‘रिवॉल्वर रानी’ में काम कर चुकीं एक्ट्रेस प्रीती सूड ने अपनी बहादुरी और सूझ-बूझ से दो मासूमों की जिंदगी बर्बाद होने से बचाई है. प्रीति ने मुंबई में बच्चों की तस्करी कर रहे गिरोह का पर्दाफाश किया है. उन्होंने चाइल्ड ट्रैफिकिंग कर रहे रैकेट द्वारा 2 मासूम बच्चियों को अमेरिका में बेचे जाने से बचाया है. पुलिस ने प्रीती सूड की मदद से 4 एजेंट्स को गिरफ्तार किया है. चारों में से एक एजेंट रिटायर्ड पुलिस सब-इंस्पेक्टर का बेटा है. दोनों बच्चियों में से एक लड़की 11 और दूसरी 17 साल की है.